《借居毗陵东门四首 其三》
宋代·程俱

猗猗隔河树，羃羃缘阶草。时当长养候，颜色岂不好。

萌芒忽柯长，茂大旋枯槁。滔滔不自知，但见壮而老。

人生亦草木，万化迭侵扰。朱颜日夜变，素抱岂自保。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。